Lars Iver Strand

Lars Iver Strand (født 7. mai 1983) er en norsk tidligere fotballspiller. 

Strand er opprinnelig fra Lakselv i Finnmark, og kom til Tromsø foran 2001-sesongen. Han var en offensiv midtbanespiller, og fikk sitt store gjennombrudd i 2004, da han var en av de viktigste bidragsyterne til at Tromsø kjempet om medalje i serien. Han ble belønnet med en plass på  i januar 2005, da Norge spilte noen privatlandskamper i Midtøsten. Strand har også spilt en rekke kamper på U21-landslaget. I Tromsø ble Strand ofte kalt «Lille-Lars» og «Iver'n», og mest kjent er kanskje han og Morten Gamst Pedersens kallenavn «Knoll og Tott».

Han signerte for Vålerenga i november 2007. I 2009 ble Strand skjøvet ut i kulda i Vålerenga og gikk på et låneopphold til Tromsø. Han spilte sin første kamp for Tromsø mot nettopp Vålerenga på Ullevål og scoret et av målene i en kamp som Tromsø slo Vålerenga 4-2. Etter kampen uttalte Strand: «- Jeg føler ingen hevn, men det var en personlig seier».

Han skrev i desember 2011 under på en ettårskontrakt med Strømsgodset, spilte 2012-sesongen for klubben, men fikk ikke fornyet kontrakten. I januar 2013 signerte Strand en kontrakt på to år med Sandefjord.

 Referanser 

 Eksterne lenker 


 Profil på altomfotball.no

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Tromsø IL
Kategori:Fotballspillere for Vålerenga Fotball
Kategori:Fotballspillere for Strømsgodset TF
Kategori:Fotballspillere for Sandefjord Fotball
Kategori:Personer fra Porsanger kommune
Kategori:Fødsler i 1983
Kategori:Norgesmestere i fotball